Pošte Srpske a.d. Banjaluka

Zabilješke-Note

uz finansijske izvještaje na dan 30.06.2022. godine

Banjaluka, jul 2022. Godine

OSNOVNI PODACI O DRUŠTVU

Preduzeće za poštanski saobraćaj Republike Srpske A.D. Banja Luka je pravni sljedbenik Javnog osnovnog državnog preduzeća za poštanski saobraćaj Republike Srpske, sa p.o. Banja Luka.

Rješenjem Osnovnog suda u Srpskom Sarajevu, oznaka i broj upisnika suda: U/I-878/96, dana 20.12.1996. godine, Javno osnovno državno preduzeće za poštanski saobraćaj Republike Srpske sa p.o. Banja Luka upisano je na osnovu Odluke Vlade Republike Srpske br. 02-1394/96 od 10.12.1996. godine (Sl. gl. RS. br. 30/96) o podjeli Jedinstvenog javnog preduzeća PTT saobraćaja Republike Srpske na JODP za Telekomunikacije Republike Srpske i JODP za poštanski saobraćaj Republike Srpske.

Rješenjem Osnovnog suda u Banjoj Luci oznaka i broj upisnika suda: U/I 574/98 dana 02.04.1998. godine izvršen je upis u sudski registar promjene sjedišta koje glasi: Kralja Petra I Karađorđevića br. 8. Banja Luka.

Rješenjem Osnovnog suda u Banjoj Luci, broj registarskog uloška registarskog suda: 1-10036-00, oznaka i broj upisnika suda: U/I-3216/02 od 25.12.2002. godine upisana je statusna promjena - vlasnička transformacija u skladu sa Zakonom o privatizaciji državnog kapitala u preduzećima ("Službeni glasnik Republike Srpske" broj 24/98), organizovanje i usklađivanje normativnih akata sa odredbama Zakona o preduzećima ("Službeni glasnik Republike Srpske" broj: 24/98) i promjena broja adrese kod Javnog osnovnog državnog preduzeća za poštanski saobraćaj Republike Srpske, Banja Luka, sa p.o. tako da će poslovati pod nazivom: PREDUZEĆE ZA POŠTANSKI SAOBRAĆAJ REPUBLIKE SRPSKE, A.D. BANJA LUKA, Ul. Kralja Petra I Karađorđevića broj 93.

U međuvremenu vršeno je nekoliko izmjena u registraciji radi promjena u nazivu firme, usklađivanja sa nomenklaturom zanimanja, promjena lica za zastupanje i usklađivanja opštih akata sa Zakonom o privrednim društvima RS. Rješenjem o registraciji Okružnog privrednog suda Banja Luka broj: 057-0-Reg-19-001631 od 19.07.2019. godine kao lice ovlašćeno za zastupanje upisan je Miladin Radović sa početkom od 09.07.2019.godine i to kao vršilac dužnosti direktora Pošta Srpske ad Banja Luka. Rješenjem o registraciji Okružnog privrednog suda Banja Luka broj: 057-0-Reg-19-002017 od 13.09.2019. godine Miladin Radović je ovlašćeno lice za zastupanje Preduzeća i to kao direktor Pošta Srpske a.d. Banja Luka.

**Osnivači i osnivački kapital**

Prema Rješenju nadležnog registarskog suda od 25.12.2002. godine kojim je izvršen upis statusne promjene - vlasnička transformacija prodajom dijela državnog kapitala prema Zakonu o privatizaciji državnog kapitala u preduzećima ("Službeni glasnik Republike Srpske" broj 24/98), organizovanje i usklađivanje normativnih akata sa odredbama Zakona o preduzećima ("Službeni glasnik Republike Srpske" broj: 24/98) kao osnivač (Prilog uz Rješenje broj: 2. Naziv i sjedište osnivača odnosno prebivalište ulagača) upisano je:

Vaučer ponuda 7.750.532 KM ili 20% broja akcija

Penzioni fond 3.875.423 KM ili 10% broja akcija

Fond za restituciju 1.937.712 KM ili 5% broja akcija

Državni kapital 25.190.566 KM ili 65% broja akcija

Ukupno: 38.754.233 KM ili 100%

Akcije su obične nominalne vrijednosti 1,00 KM po akciji. Knjigu akcionara vodi CRHOV na osnovu zaključenog ugovora, a akcije su uvrštene na slobodno berzansko tržište Banjalučke berze.

**Osnovni identifikacioni podaci**

Matični broj Preduzeća za poštanski saobraćaj Republike Srpske A.D. Banja Luka je:

1878182.

Šifra osnovnedjelatnosti je 53.10 - Pružanje univerzalnih poštanskih usluga.

Poreski broj je: 4400959000002 , PDV broj: 400959000002.

Broj zaposlenih na dan 30.06.2022. godine je 2.530 radnika, od čega 2.390 sa ugovorom o radu na neodređeno, 95 sa ugovorom o radu na određeno vrijeme i 45 radnika su pripravnici i probni rad, dok je u uporenom periodu 2021.godine odnosno na dan 30.06.2021. godine bilo zaposleno 2.529 radnika, od čega 2.372 sa ugovorom o radu na neodređeno, 121 sa ugovorom o radu na određeno vrijeme i 36 radnikana je bilo na pripravničkom radu.

Na osnovu obavijesti Oblasti za računovodstvo i finansije Uprava Preduzeća je donijela 09.03.2022.godine Odluku broj: 1.-766-1/22 o utvrđivanju procenta srazmjernog odbitka ulaznog PDV za 2021.godinu od 5% i isti se koristi i u 2022.godini kao relevantan podatak.

Preduzeće obavlja i poslove spoljno-trgovinskog poslovanja za svoje potrebe i potrebe trećih lica i to:

a) Spoljno-trgovinski promet, poslovi uvoza i izvoza roba u okviru registrovane djelatnosti,

b) Izvoz i kupovina u inostranstvu opreme, rezervnih dijelova za uvezenu opremu, reprodukcioni i drugi materijal i pribor,

c) Usluge u spoljno-trgovinskom prometu, posredovanje i zastupanje u prometu roba i

usluga.

Društvo je uskladilo opšta akta sa Zakonom o privrednim društvima od 28.12.2010. godine.

Statutom Preduzeća definisano je da Preduzeće svoju djelatnost vrši neposredno ili putem svojih organizacionih dijelova (poslovnih odnosno radnih jedinica), finansijskih organizacija i drugih privrednih subjekata koje osniva.

Dijelovi Preduzeća osnovani u cilju efikasnijeg poslovanja istog, nemaju status pravnog lica.

1. **ORGANIZACIONA STRUKTURA DRUŠTVA**

***Normativna osnova***

Saglasno odredbama člana 442. stav 3. *Zakona o privrednim društvima* ("Službeni glasnik Republike Srpske" broj: 127/08 i 58/09) i člana 1;, 2;, 5: i 54. *Zakona o javnim preduzećima* ("Službeni glasnik Republike Srpske" broj: 75/04), Skupština akcionara Preduzeća za poštanski saobraćaj Republike Srpske A.D. Banja Luka, na sjednici održanoj dana 28.12.2010. godine, donijela je *Statut Preduzeća za poštanski saobraćaj Republike Srpske A.D. Banja Luka* (zaveden pod brojem: 1.-4882-3/10 i datumom 28.12.2010. godine).

Djelatnost poštanskog saobraćaja regulisana je Zakonom o pošti RS. Tehnološki proces obavljanja poštanskog saobraćaja regulisan je pravilnicima o platnom prometu, uputničkom prometu, paketskom prometu. Cijene za obavljanje usluga su utvrđene tarifom na koje daje saglasnost Vlada RS.

***Organi upravljanja***

Organi Preduzeća (prema odredbama Statuta) su:

* Skupština akcionara,
* Nadzorni odbor,
* Uprava.

Odlukom Skupštine akcionara Preduzeća broj 1.-1901-3/21 od 09.07.2021. godine imenovani su članovi Nadzornog odbora Preduzeća u sastavu:

1. Marko Mihajlović,diplomirani inženjer elektrotehnike i računovodstva-specjalista, iz Bijeljine,
2. Neven Stanić,magistar međunarodnih odnosa iz Banja Luke,
3. Dragana Dubajić,master inženjer elektrotehnike i računovodstva iz Bijeljine,
4. Boris Dmitrašinović , diplomirani ekonomista iz Banja Luke, i
5. Aleksandar Vrhovac,master prava iz Banja Luke.

Statutom Preduzeća definisane su nadležnosti pojedinačno za svaki od navedenih organa Preduzeća.

***Organizacija Preduzeća***

*Organizacija* Preduzeća uređuje se *posebnim pravilnikom*. *Pravilnikom o organizaciji rada u Preduzeću za poštanski saobraćaj Republike* *Srpske A.D. Banja Luka* uređuje se: tehničko-tehnološka podjela rada u Preduzeću, principi organizacije rada u Preduzeću, kriteriji za organizovanje tehničko-tehnoloških, saobraćajnih i radnih cjelina, kao oblika unutrašnje organizacije Preduzeća, organizacija i djelokrug rada, odnosno poslovi koji se obavljaju u organizacionim dijelovima Preduzeća, organizacija rukovođenja, subordinacije i koordinacije procesa rada, raspored funkcija u organizaciji, uslovi i postupak za promjenu organizacije rada u Preduzeću i druga pitanja od značaja za organizaciju rada.

Prema odredbama *Pravilnika za obavljanje tehničko-tehnoloških poslova*, iz djelatnosti Preduzeća, kojima se obezbjeđuje uredno i neprekidno odvijanje poštanskog saobraćaja i funkcionisanje Preduzeća kao jedinstvenog poslovnog i pravnog subjekta, utvrđeni su organizacioni dijelovi Preduzeća:

1. Uprava Preduzeća
2. Direkcija Preduzeća
3. Radne jedinice Preduzeća

*Upravu* Preduzeća čine: direktor i izvršni direktori.

Prema odredbama *Pravilnika za obavljanje tehničko-tehnoloških poslova* koncepcijska osnova i opšti prilaz, sa ekonomsko-tehnološkog stanovišta proizvodnje i pružanja usluga, institucijalnom djelovanju i uticaju na poštanski sistem kao javne funkcije, konvencije, aranžmani, bilateralni sporazumi i drugo, međunarodne poštanske regulative, opredjeljuju i integrišu sljedeće *poslovne oblasti* u *Direkciji* Preduzeća:

1. Oblast poštanskog saobraćaja,
2. Oblast finansijskih usluga,
3. Oblast informaciono-komunikacionih tehnologija i razvoja,
4. Oblast računovodstva i finansija,
5. Oblast investicija i nabavki,
6. Oblast prodaje i marketinga,
7. Oblast pravnih, opštih i poslova ljudskih resursa.

Osim gore navedenih oblasti u Preduzeću u sklopu Uprave Preduzeća djeluju:

1. Odjeljenje interne revizije,
2. Služba za logistiku,
3. Služba unutrašnje kontrole i
4. Služba za međunarodnu i poštansku saradnju.

*Radne jedinice*, kao dijelovi Preduzeća, organizuju se kao tehničko-tehnološke, saobraćajne i radne cjeline za vršenje poslova iz djelatnosti Preduzeća na određenom području ili cijelom području Republike Srpske, Distrkta Brčko-BiH. i to:

1. Radna jedinica za poštanski saobraćaj Banja Luka,
2. Radna jedinica za poštanski saobraćaj Prijedor,
3. Radna jedinica za poštanski saobraćaj Doboj,
4. Radna jedinica za poštanski saobraćaj Brčko,
5. Radna jedinica za poštanski saobraćaj Bijeljina,
6. Radna jedinica za poštanski saobraćaj Zvornik,
7. Radna jedinica za poštanski saobraćaj Istočno Sarajevo - Sokolac,
8. Radna jedinica za poštanski saobraćaj Foča,
9. Radna jedinica za poštanski saobraćaj Trebinje,

Pored nabrojanih Radnih jedinica poštanskog saobraćaja u Preduzeću je organizovana i specijalizovana Radna jedinica poštansko-saobraćajni centar Banja Luka.

Pravilnikom o sistematizaciji radnih mjesta u Preduzeću za poštanski saobraćaj Republike Srpske A.D. Banja Luka od 25.06.2007. godine, broj: 1-01-1810-1/07, prema članu 1., uređuju se osnovi (kriterijumi) za utvrđivanje radnih mjesta u Preduzeću, pojam radnog mjesta, stepen složenosti poslova koji se obavljaju na radnom mjestu, uslova za vršenje poslova, popis poslova, osnovi za utvrđivanje potrebnog broja radnika za vršenje poslova radnog mjesta.

Dijelovi Preduzeća osnovani u cilju efikasnijeg poslovanja istog, nemaju status pravnog lica.

Nadzorni odbor Preduzeća je Odlukom broj : 1.-2860-1/15 od 01.10.2015.godine utvrdio novi broj izvršnih direktora, odnosno sa sedam izvršnih direktora po staroj sistematizaciji sveo je na četiri izvršna direktora i to kako slijedi:

-izvršni direktor za poštanske i šalterske poslove,

-izvršni direktor za informaciono-komunikacione tehnologije, razvoj, prodaju i marketing,

-izvršni direktor za ekonomske i računovodstvene poslove,

-izvršni direktor za pravne, opšte poslove,ljudske resurse i investicije.

Ova odluka je stupila na snagu danom donošenja, odnosno primjenjuje se od 01.10.2015.godine.

Na osnovu ove Odluke Uprava Preduzeća je dana 19.11.2015.godine donijela Pravilnik o izmjeni i dopuni Pravilnika o sistematizaciji radnih mjesta u Preduzeću za poštanski saobraćaj Republike Srpske a.d. Banja Luka i to pod brojem: 1/ 2.7.-4031-35/13. Ovom Odlukom je regulisana nadležnost izvršnih direktora i to kako slijedi:

1.Izvršni direktor za poštanske i šalterske poslove odgovoran je za rad:

- Oblasti poštanskog saobraćaja, i

- Oblasti finansijskih usluga.

2. Izvršni direktor za informaciono-komunikacione tehnologije, razvoj , prodaju i marketing odgovoran je za rad:

- Oblasti informaciono-komunikacionih tehnologija i razvoja, i

- Oblasti prodaje i marketinga.

3. Izvršni direktor za ekonomske i računovodstvene poslove je odgovoran za rad:

- Oblasti računovodstva i finansija.

4. Izvršni direktor za pravne, opšte poslove, ljudske resurse i investicije je odgovoran za rad:

- Oblasti pravnih, opštih i poslova ljudskih resursa, i

- Oblasti investicija i nabavki.

Ovaj Pravilnik je stupio na snagu 01.12.2015.godine i od tada se primjenjuje.

Društvo nije u mogućnosti da ostvaruje prihode u skladu Članom 9. Zakona o poštanskim uslugama RS (Sl. Glasnik RS broj 30/10, 38/10 i 78/11) iz razloga što se pismonosne pošiljke za koje je propisano da ih može prenositi samo Pošta ne dostavljaju Pošti na prenos, već ih dostavljaju pravna lica samostalno. Radi neprimjene Zakona o poštanskim uslugama, Pošta je pokrenula sudske postupke za naknadu štete po osnovu izgubljene dobiti, protiv pravnih lica koja ne poštuju odredbe Zakona o poštanskim uslugama. Društvo po tom osnovu ostvaruje gubitke koji se shodno članu 27. stav 4. navedenog Zakona trebaju obezbjediti iz budžeta RS u skladu sa Zakonom o izvršenju budžeta.

RAČUNOVODSTVENE POLITIKE

**3.1.** **RAČUNOVODSTVENA NAČELA**

Pri sačinjavanju finansijskih izvještaja Društvo je obavezno da se pridržava sledećih načela:

**3.1.1. NAČELO STALNOSTI** **POSLOVANJA** iz koga proizilazi da imovinski, finansijski i prinosni položaj društva kao i ekonomska politika zemlje i ekonomske prilike u okruženju omogućuje poslovanje u neograničenom roku iz čega proizilazi privremenost i povremenost izveštavanja, kao i obaveznost procenjivanja po nabavnoj ceni i ceni koštanja osim u slučajevima primena načela impariteta.

**3.1.2. NAČELO DOSLEDNOSTI** koje podrazumeva da se način procenjivanja u dužem vremenskom razdoblju ne menja, a ako do promene ipak dođe u Aneksu se iskazuje efekat promene i obrazlože razlog promene.

**3.1.3. NAČELO REALIZACIJE** po kome se u bilansu uspeha mogu uključiti samo realizovani (tržišno potvrđeni) dobici.

**3.1.4. NAČELO IMPARITETA** (nejednake vrijednosti), koje zahteva bilansiranje imovine po najnižoj a obaveza po najvišoj vrijednosti što ima za posledicu odmeravanja rashoda na više a prihoda na niže, kao i uzimanje u obzir obezvređenja (depresijacije) i rezervisanja nazavisno da li je rezultat dobitak ili gubitak.

**3.1.5. NAČELO UZROČNOSTI PRIHODA I RASHODA** po kome se uzimaju u obzir svi prihodi i svi rashodi datog obračunskog perioda bez obzira na momenat naplate prihoda (fakturisana realizacija) i momenata plaćanja po osnovu rashoda.

**3.1.6. NAČELO POJEDINAČNOG PROCENJIVANJA IMOVINE I OBAVEZA**  pri čemu eventualna grupna procenjivanja radi racionalizacije proističu iz pojedinačnog procenjivanja.

**3.1.7. NAČELO INDETITETA BILANSA** po kome bilans otvaranja poslovnih knjiga za tekuću godinu mora da bude identičan zaključnom bilansu za prethodnu godinu.

**4. PROCENJIVANJE IMOVINE**

**4.1. NEMATERIJALNA ULAGANJA** se priznaju samo kada je verovatno da će od tog ulaganja priticati ekonomske koristi i kada je nabavna vrijednost ulaganja pouzdano merljiva, a obuhvataju ulaganja u razvoj, koncesije, patente, licence, ulaganja u ostalu nematerijalnu imovinu, kao i kupovinom stečeni goodwill.

Nematerijalna ulaganja se vrednuju prema nabavnoj vrijednosti,

Nematerijalna ulaganja se amortizuju u toku korisnog veka pri čemu se primenjuje proporcionalni metod amortizacije. U bilansu se nematerijalna ulaganja iskazuju po sadašnjoj vrijednosti.

**4.2. NEKRETNINE, POSTROJENJA I OPREMA**

U nekretnine, postrojenja i opremu spadaju: zemljišta, građevinski objekti, postrojenja i oprema, investicione nekretnine, oprema i investicione nekretnine u pripremi, avansi za nekretnine, postrojenja, opremu i investicione nekretnine i ulaganja na tuđim nekretninama, postrojenjima i opremi.

U momentu nabavke ova imovina se vrednuje po nabavnoj ceni. Nakon početnog priznavanja po nabavnoj vrijednosti građevinski objekti, postrojenja, oprema vrednuju se po sadašnjoj vrijednosti (nabavna vrijednost umanjena za iznos obračunate amortizacije i gubitka po osnovu obezvređenja).

Sadašnja vrijednost građevinskih objekata, postrojenja, opreme i investicione imovine uvećava se za naknadne troškove po osnovu troškova adaptacije, zamene delova i troškova generalnih popravki pod uslovom da se ovi troškovi mogu izmeriti i da oni produžuju korisni vek ili povećavaju učinak sredstva.

Nakon početnog vrednovanja kada knjigovodstvena vrijednost nekretnina, postrojenja i opreme odstupa od vladajućih tržišnih cena na dan bilansa, vrši se procena nekretnina, postrojenja i opreme ili putem ponovne nabavne cene ili putem revalorizacije. Pozitivni efekti ove procene povećavaju revalorizacionu rezervu, a negativni efekti smanjuju revalorizacionu rezervu, a ako revalorizacione rezerve nema negativni efekat povećava rashod obezvređenjem imovine u bilansu uspeha.

**4.3. SREDSTVA KULTURE**

U sredstva kulture spadaju: sredstva kulture i sredstva kulture u pripremi i avansi za sredstva kulture.

U momentu nabavke sredstva kulture se vrednuje po nabavnoj cijeni, izuzev Stalne zbirke koja se vrednuje po procijenjenoj (umjetničkoj) vrijednosti.

**4.4. AMORTIZACIJA**

Osnovica za obračun amortizacije nematerijalnih ulaganja, nekretnina, postrojenja, opreme, izuzimajući zemljište je nabavna odnosno revalorizovana nabavna vrijednost.

Metod obračuna amortizacije je lienarni tj. proporcionalni (paragraf 62 MRS 16 – Nekretnine, postrojenja i oprema).

Amortizacione stope nisu mjenjane u odnosu na prethodni period, a amortizacija je obračunata po sledećim stopama:

* Na nematerijalna ulaganja od 6,67 do 40,00 %,
* Građevinski objekti od 1,25 % do 5,00 %,
* Računaraska oprema od 14,00 % do 25,00 %,
* Namještaj 10,00 % do 20,00%,
* Putnički automobili 15,50 %,
* Teretni automobili 14,30 %,
* Mopedi 14,00 % do 14,3 %,
* Klime 16,50 %
* Ostalo 2,00 do 50,00%.

**4.5. OSTALI DUGOROČNI FINANSIJSKI PLASMANI**

U ostale dugoročne finansijske plasmane spadaju: dugoročni krediti u zemlji i ostali dugoročni finansijski plasmani.

Dugoročni krediti i ostali dugoročni plasmani vrednuju se po knjigovodstvenoj vrednosti.

**4.6. ZALIHE I DATI AVANSI**

U zalihe spadaju: zalihe materijala, zalihe robe i dati avansi.

Zalihe materijala, rezervnih delova, inventara sa jednokratnim otpisom i robe procenjuju se po nabavnoj vrijednosti, koja obuhvata fakturnu vrijednost dobavljača i zavisne troškove nabavke.

Obračun izlaza zaliha materijala i rezervnih delova, sitnog inventara i robe vrši se po prosečnoj nabavnoj ceni.

U slučaju smanjenja upotrebne vrijednoste zaliha za iznos stvarno nastalog i dokumentovanog smanjenja vrijednosti vrši se otpis zaliha na teret rashoda.

**4.7. SREDSTVA KLASIFIKOVANA KAO SREDSTVA NAMIJENJENA ZA PRODAJU**

U sredstva klasifikovana kao sredstva namijenjena za prodaju spadaju: stalna sredstva namijenjena za prodaju i sredstva obustavljenog poslovanja namijenjena prodaji.

Stalna sredstva namenjena prodaji su nabavljene nekretnine, postrojenja i oprema radi prodaje, a vrednuju se po nabavnoj vrednosti.

Sredstva poslovanja koje se obustavlja su nematerijalna sredstva, nekretnine, postrojenja i oprema dela preduzeća čije se poslovanje obustavlja. Ova sredstva se vrednuju po sadašnjoj (neotpisanoj) vrednosti.

Ako se sa stalne imovine prenose sredstva na sredstva namijenjena prodaji vrednuju se po nižoj vrijednosti između knjigovodstvene i procijenjene vrijednosti.

Ako početna vrednost ovih sredstava ne odgovara tržišnoj ceni umanjenoj za troškove prodaje vrši se procenjivanje po poštenoj vrednosti. Pozitivni efekti su prihodi od usklađivanja vrednosti a negativni efekti procene su rashodi po osnovu obezvređenja. (paragraf 18,19 i 23 MSFI 5 - Stalna sredstva namenjena prodaji i poslovanja koja prestaju)

**4.8. POTRAŽIVANJA OD PRODAJE I DRUGA POTRAŽIVANJA**

Potraživanja od prodaje i druga potraživanja obuhvataju: potraživanja po osnovu prodaje, potraživanja iz specifičnih poslova, druga kratkoročna potraživanja i porez na dodatu vrijednost.

Kratkoročna potraživanja procenjuju se po nominalnoj vrijednosti. Potraživanja u stranoj valuti vrijednuju se po srednjem kursu na dan bilansa. Pozitivne kursne razlike evidentiraju se u korist finansijskih prihoda a negativne na teret finansijskih rashoda. Definitivno nenaplativa potraživanja direktno se otpisuju na teret ostalih rashoda. Potraživanja od dužnika u stečaju i potraživanja koja nisu naplaćena za godinu dana od dana dospijeća, indirektno se otpisuju na teret ostalih rashoda.

Porez na dodatu vrijednost obuhvata plaćeni porez na dodatnu vrednost koji nije konpenziran sa naplaćenim porezom na dodatu vrednost..

* 1. **KRATKOROČNI FINANSIJSKI PLASMANI**

U kratkoročne finansijske plasmane spadaju: kratkoročni krediti u zemlji, dio dugoročnih kredita koji dospijeva za naplatu do godinu dana i ostali kratkoročni finansijski plasmani.

Kratkoročni finansijski plasmani od dužnika u stečaju kao i plasmani koji nisu naplaćeni za godinu dana od dana dospijeća indirektno se otpisuju na teret ostalih rashoda.

**4.10. GOTOVINA I EKVIVALENTI GOTOVINE**

U gotovinu i ekvivalente gotovine spadaju: gotovinski ekvivalenti – hartije od vrijednosti, poslovni računi, izdvojena sredstva, akreditivi, blagajna ostala novčana sredstva i novčana sredstva čije je korišćenje ograničeno ili vrijednost umanjena.

Hartije od vrijednosti koje su neposredno unovčljive i plemeniti metali smatraju se gotovinskim ekvivalentima. Hartije od vrijednosti procenjuju se po nabavnoj vrijednosti a plemeniti metali procenjuju se po vrijednosti izvedenoj iz cena plemenitih metala na svetskom tržištu.

Hartije od vrijednosti, depoziti po viđenju i gotovina u stranoj valuti procenjuju se po srednjem kursu strane valute na dan bilansa. Pozitivne kursne razlike evidentiraju se u korist finansijskih prihoda a negativne na teret finansijskih rashoda.

* 1. **AKTIVNA VREMENSKA RAZGRANIČENJA**

Aktivna vremenska razgraničenja obuhvataju unapred plaćene troškove, potraživanja za nefakturisani prihod, razgraničene troškove po osnovu obaveza i ostala aktivna vremenska razgraničenja.

**5. PROCENJIVANJE PASIVE**

**5.1. KAPITAL**

U kapital spadaju: osnovni kapital, rezerve (emisiona premija, zakonske i statutarne rezerve), revalorizacione rezerve i neraspoređeni dobitak i gubitak do visine kapitala

Gubitak iz ranijih godina i tekuće godine je ispravka vrijednosti kapitala.

Kapital i gubitak unose se u bilans u visini nominalne knjigovodstvene vrijednosti.

Revalorizaciona rezerva datog sredstva prenosi se na neraspoređeni dobitak postepeno u visini razlike amortizacije obračunate po propisanim amortizacionim stopama na osnovicu po nabavnoj vrijednosti i amortizacije obračunate po istim amortizacionim stopama na osnovicu koju čini procjenjena-revalorizovana vrijednost i odjednom kada se to sredstvo potpuno amortizuje ili proda.

Gubitak iz ranijih godina i tekuće godine do visine kapitala su ispravka vrijednosti kapitala.

**5.2. DUGOROČNA REZERVISANJA**

Dugoročna rezervisanja predstavljaju obaveze za pokriće troškova i rizika proisteklih iz prethodnog poslovanja koji će se pojaviti u narednim godinama a odnose se na:

- rezervisanja za troškove restruktuiranja,

- rezervisanja za naknade i beneficije zaposlenih, i

- ostala rezervisanja za verovatne troškove.

Ova rezervisanja Društvo procenjuje na bazi stvarno očekivanih troškova, a ukida ih u momentu nastanka troškova koji tereti rezervisanje. Neiskorištena dugoročna rezervisanja za pokriće troškova ukidaju se u korist ostalih prihoda.

**5.3. DUGOROČNE OBAVEZE**

U dugoročne obaveze spadaju: obaveze koje se mogu konvertovati u kapital, dugoročni krediti u zemlji i ostale dugoročne obaveze.

Dugoročne obaveze u nacionalnoj valuti iskazuju se u nominalnoj neisplaćenoj vrijednosti a u stranoj valuti iskazuju se po srednjem kursu strane valute na dan bilansa ili po kursu ugovorenom sa kreditorom. Dugoročne obaveze sa valutnom klauzulom vrednuju se takođe po srednjem kursu na dan bilansa valute utvrđene valutnom klauzulom.

**5.4. KRATKOROČNE FINANSIJSKE OBAVEZE**

U kratkoročne finansijske obaveze spadaju: kratkoročni krediti u zemlji, dio dugoročnih kredita koje dospjevaju za plaćanje do jedne godine, kratkoročne obaveze po fer vrijednosti kroz bilans uspjeha i ostale kratkoročne finansijske obaveze.

Kratkoročne finansijske obaveze u nacionalnoj valuti iskazuju se u nominalnoj neisplaćenoj vrijednosti a u stranoj valuti iskazuju se po srednjem kursu strane valute na dan bilansa ili po kursu ugovorenom sa kreditorom. Kratkoročne finansijske obaveze sa valutnom klauzulom vrednuju se takođe po srednjem kursu na dan bilansa valute utvrđene valutnom klauzulom.

**5.5. OBAVEZE PREMA DOBAVLJAČIMA I DRUGE OBAVEZE**

U obaveze prema dobavljačima i druge obaveze spadaju: obaveze iz poslovanja, obaveze iz specifičnih poslova, obaveze po osnovu zarada i naknada zarada, druge obaveze, osim obaveze za učešće u dobitku i obaveze za porez na dodatu vrijednost.

Obaveze iz poslovanja u nacionalnoj valuti iskazuju se u neplaćenom iznosu a u stranoj valuti iskazuju se po srednjem kursu na dan bilansa.

Obaveze za porez na doatu vrijednost odnose se na obračunat porez na dodatu vrijednost kupcima u iznosu koji nije kompenziran sa obračunatim porezom na dodatu vrijednost od strane dobavljača i po osnovu uvoza i nije plaćen fiskusu.

* 1. **TEKUĆE OBAVEZE ZA POREZ NA DOBIT**

Tekuće obaveze za porez na dobit obuhvataju neplaćeni porez na dobit, međutim kako Preduzeće po urađenom poreskom bilansu ne iskazuje dobit, nema ni obaveza po osnovu plaćanja poreza na dobit.

**5.7 PASIVNA VREMENSKA RAZGRANIČENJA**

U pasivna vremenska razgraničenja spadaju: unaprijed obračunati rashodi perioda, obračunati prihodi budućeg perioda, razgraničeni zavisni troškovi nabavke, odloženi prihodi i primljene donacije, razgraničeni prihodi po osnovu potraživanja i ostala pasivna vremenska razgraničenja.

Donacije primljene za povećanje prihoda unose se u prihode do visine rashoda, a donacije primljene za nabavljene stvari unose se u prihode u visini troškova nastalih po osnovu utroška ili amortizacije primljenih stvari iz donacija.

**6. SREDNJI KURS VALUTA I KOEFICIJENT REVALORIZACIJE**

Srednji kurs važnijih stranih valuta je:

|  |  |  |  |
| --- | --- | --- | --- |
|  | 30.06.2021 | 30.06.2022. | Indeks |
| 1 EUR | 1,955830 | 1,955830 | 100 |
| 1 US Dolar | 1,645214 | 1,859684 | 113 |
|  |  |  |  |

1. **PRIHODI I RASHODI**

**7.1. POSLOVNI PRIHODI I RASHODI**

**7.1.1. Poslovne prihode** čine:

* prihodi od prodaje robe,
* prihodi od prodaje učinaka, u zemlji i inostranstvu,
* prihodi od aktiviranja i potrošnje učinaka priznaju po ceni koštanja,
* prihodi od aktiviranja i potrošnje robe priznaju se po nabavnoj ceni,
* promjena vrijednosti investicionih nekretnina
* prihodi od premija, subvencija, dotacija, regresa, donacija, prihodi iz budžeta i drugih namenjenih izvora i drugi slični prihodi,
* prihodi od zakupnina, članarina, tantijema, prihodi iz namijenskih izvora finansiranja i ostali poslovni prihodi.

**7.1.2. Poslovne rashode** čine: nabavna vrijednost prodate robe, troškovi materijala za izradu, troškovi ostalog materijala, troškovi goriva i energije, troškovi bruto zarada i naknada zarada, troškovi proizvodnih usluga, troškovi amortizacije i rezervisanja, nematerijalni troškovi, porezi i doprinosi nezavisni od rezultata. Svi rashodi se priznaju nezavisno od plaćanja.

**7.2. FINANSIJSKI PRIHODI I RASHODI**

**7.2.1. Finansijske prihode** čine: prihodi od kamata, prihodi od pozitivnih kursnih razlika, prihodi po osnovu efekata valutne klauzule i ostali finansijskih prihodi.

**7.2.2. Finansijske rashode** čine: rashodi po osnovu kamata, rashodi po osnovu negativnih kursnih razlika i ostali finansijski rashodi.

**7.3. OSTALI PRIHODI I RASHODI**

**7.3.1. Ostale prihode** čine: prihodi od usklađivanja vrijednosti imovine, prihodi po osnovu promjene računovodstvenih politika i ispravke grešaka iz ranijih godina i ostali prihodi.

**7.3.1. Ostale rashode** čine: rashodi od usklađivanja vrijednosti imovine, rashodi po osnovu promjene računovodstvenih politika i ispravke grešaka iz ranijih godina i rashodi prihodi.

**7.4. DOBICI I GUBICI UTVRĐENI DIREKTNO U REZULTATU**

**7.4.1. Dobici utvrđeni direktno u kapitalu** su: dobici po osnovu smanjenja revalorizacionih rezervi na stalnim sredstvima i ostali dobici utvrđeni direktno u kapitalu.

* + 1. **Gubici utvrđeni direktno u kapitalu** su: ostali gubici utvrđeni direktno u kapitalu (obaveze po zapisniku Poreske uprave RS).

**7.5. POREZ NA DOBIT**

Porez na dobit obračunava se u skladu sa Zakonom o porezu na dobit Republike Srpeke. Poreska osnovica utvrđuje se poreskom prijavom a poreska stopa je 10%. Poreski propisi Republike Srpske ne omogućuju da se poreski gubici iz tekuće godine mogu knjižiti kao osnov za povraćaj plaćenog poreza u prethodnoj godini. Međutim, gubici iz tekuće godine mogu se preneti na račun dobitaka iz budućih perioda, ali ne duže od pet godina.

NAPOMENE UZ FINANSIJSKE IZVJEŠTAJE

Finanisjski izvještaji su sačinjeni i prezentovani u skladu sa relevantnim Međunarodnim računovodstvenim standardima i Međunarodnim standardima finansijksog izvještavanja, kao i u skladu sa načelom stalnosti poslovanja i fer prezentacije.

SKRAĆENA ŠEMA BILANSA STANJA

***NOTA BR. 1.***

Strukturu ukupnih sredstava čine:

U kovertibilnim markama

**30.06.2022. 30.06.2021.**

Stalna sredstva 72.009.808 74.177.382

Tekuća sredstva 9.338.330 9.863.230

Aktivna razgraničenja 1.596.811 1.715.545

**Stanje sred. na dan 30.06. 82.944.949 85.756.157**

Učešće stalnih u ukupnim sredstvima u periodu 01.01.-30.06.2022. godini iznosi 86,82%, a u periodu 01.01.-30.06.2021. godine iznosilo je 86,50%, dok je učešće tekućih sredstava u 2022.godini 11,26%, a u 2021.godini iznosilo je 11,50%.

***NOTA BR.2***

Strukturu stalnih sredstava čine:

U konvertibilnim markama

**30.06.2022. 30.06.2021.**

Nekretnine, postrojenja i oprema 69.853.942 71.574.190

Nemate. sredstva i avan.za nem.sre. 1.601.173 2.051.066

Dugoročni plasmani 0.00 2.034

Sredstva kulture-stalna zbirka 554.693 550.091

**Ukupno: 72.009.808**  **74.177.381**

U strukturi stalnih sredstava najveće učešće imaju nekretnine, postrojenja i oprema 97,01% u 2022. godini, a u 2021. godini učešće je 96,49%.

Ako se izvrši poređenje gore iskazanih pokazatelja, evidentno je da je vrijednost stalne imovine manja u poslovnim knjigama Preduzeća u 2022.godini u odnosu na 2021.godinu. Veća vrijednost stalne imovine sa 30.06.2021.godine je zato sto je izvršena procjena nepokretne imovine sa datumom 31.12.2020.godine,koje je evidentirano u poslovnim knjigama Preduzeća sa 02.01.2021.godine.

Pošte Srpske a.d. su 15.12.2020.godine pod brojem: 1.-2157/20 sklopile ugovor sa Ekonomskim institutom d.o.o. Banja Luka čiji predmet je bio“Procjena nepokretne imovine u 2020.godini“.Procjena je vršena na bazi stanja i finansijskih pokazatelja nepokretne imovine Preduzeća na dan 31.12.2020.godine.

Ekonomski intitut je izvršio procjenu i dana 23.06.2021.godine dostavio Nacrt Izvještajao procjeni vrijednosti nepokretne imovine Pošta Srpske a.d. Banja Luka Upravi Preduzeća na razmatranje i usvajanje.

Uprava Preduzeća je razmatrala ovaj Nacrt dana 07.07.2021.godine i Odlukom broj: 1.-2157-9/20 isti je usvojila i naložila Oblasti za računovodstvo i finansije da izvrši potrebna evidentiranja i usklađivanja stanja u poslovnim knjigama Preduzeća sa izvršenom procjenom.

Služba knjigovodstva je izvršila usklađivanje stanja u poslovnim knjigama Preduzeća sa izvršenom procjenom tako da je stanje u Poslovnim knjigama usklađeno sa 02.01.2021.godine, što predstavlja novu osnovicu za obračun amortizacije za 2021.godinu.

Nadzorni odbor Preduzeća je upoznat sa Izvještajem o procjeni vrijednosti nepokretne imovine i Zaključkom broj: 1.-2157-10/20 od 20.07.2021.godine konstatovao da na isti nema primjedbi.

Na osnovu unesenih podataka vrijednost nepokretne imovine povećana je za 3.715.841,57 KM od čega je :

1.Vrijednost zemljišta na nivou Preduzeća je povećana za 2.211.270,65 KM

Vrijednost umanjenja zemljišta po porocjeni je 175.858,73 KM od čega iznos od 140.473,73 tereti troškove perioda 2021.godine , a iznos umanjenja od 35.385,00 KM smanjuje revalorizacione rezerve iz prethodnih godina.

2.Vrijednost građevinskih objekata na nivou Preduzeća povećana je za 1.680.399,97 KM, od čega su građevinski objekti 1.677.469,32 KM i backbone 2.930,65 KM.

Vrijednost umanjenja građevinskih objekata po procjeni je 82.289,03 KM. od čega iznos od 25.899,61 KM tereti troškove perioda 2021.godine , a iznos umanjenja od 56.389,42 KM smanjuje revalorizacione rezerve iz prethodnih godina.

Povećanja zemljišta i građevinskih objekata su evidentirana u korist revalorizacionih rezervi, dok su umanjenja i zemljišta i građevinskih objekata, ukoliko nisu imala revalorizacione rezerve po prethodnim procjenama, teretili troškove 2021.godine.

Potrebno je naglasiti da troškovi po ovom osnovu nisu materijalno značajni (203.376,11 KM), što znači da njihov iznos nije značajno uticao na ostvareni rezultat ovog perioda.

***NOTA BR.3***

Podaci o stanju na računima nabavne vrijednosti , ispravke vrijednosti, sadašnje vrijednosti nekretnina, postrojenja ,opreme,avansa,osnovnih sredstava u pripremi i dugoročnih plasmana sa 30.06.2022.godine prikazani su u sledećoj tabeli

|  |  |  |  |  |
| --- | --- | --- | --- | --- |
|  | **Nabavna vrijednost** | | **Ispravka vrijednosti** | **Sadašnja vrijednost** |
| Nematerijalna ulag. | 3.394.964 | | 1.793.791 | 1.601.173 |
| Zemljište | 16.275.423 | | - | 16.275.423 |
| Građevinski objekti | 85.474.876 | | 40.017.947 | 45.456.929 |
| Oprema | 29.330.929 | | 22.566.268 | 6.764.661 |
| Avansi i osnov.sreds  u pripremi | 1.364.389 | | 7.461 | 1.356.929 |
| Dugoročni plasmani | 10.450 | | 10.450 | 0 |
| Stalna zbir. i sr,kult. | 554.693 | | - | 554.693 |
| Ukupno 30.06.2022. | 136.405.724 | | 64.395.916 | 71.009.808 |
|  | |  | |

Značajna stavka kod osnovnih sredstava u pripremi , a koja traje već duže godina je

- Investicija u stambeno poslovni objekat na Sokocu 976.483 KM.

U toku su aktivnosti oko eventualne prodaje i pronalaženja rješavanja koje bi moglo biti konačna.

***NOTA BR.4***

Struktura tekućih sredstava na dan 30.06.2022.godine sa uporednim podacima za 2021.godinu je sljedeća:

|  |  |  |  |  |
| --- | --- | --- | --- | --- |
| POZICIJA | **IZNOS**  **30.06.2022.** | **IZNOS**  **30.06.2021.** | **%**  **30.06.2022.** | **%**  **30.06.2021.** |
| Zalihe | 559.116 | 964.762 | 5,11 | 8,33 |
| Kratkor.potraživanja | 7.755.291 | 8.380.886 | 70,92 | 72,38 |
| Gotovina i ekvival. | 1.021.764 | 516.359 | 9,34 | 4,46 |
| Aktiv. razgr.i PDV | 1.598.970 | 1.716.768 | 14,62 | 14,83 |
| Ukupno 30.06. | 10.935.141 | 11.578.775 | 100 | 100 |
|  |  |  |  |  |
|  |  |  |  |  |

Aktivna vremenska razgraničenja za period 01.01.-30.06.2022.godine u iznosu od 1.596.811 KM se odnose na razgraničene unaprijed plaćene troškove ogreva, troškove osiguranja, kao i nefakturisane prihode po osnovu međunarodnog i međuoperatorskog obračuna pismonosnih i paketskih pošiljaka za 2021.godinu, kao i ukalkulisani procijenjeni međuoperaterski i međunarodni obračun za period 01.01.2022.godine do 30.06.2022.godine. Neiskorišteno pravo na odbitak ulaznog PDV-a je 2.159 KM na dan 30.06.2022. godine. Evidentirani PDV nije iskorišten kao odbitni u poreskoj prijavi za jun 2022. godine iz razloga što su ulazne fakture za jun 2022. pristigle i evidentirane u Poslovnim knjigama Preduzeća poslije sačinjene poreske prijave za jun 2022.godine pa je isti knjižen na razgraničeni PDV (kto 2709999), a ovaj ulazni PDV će biti iskorišten kao odbitak u poreskoj prijavi za jul 2022. godine.

***NOTA BR.5***

Struktura kapitala data je u sledećoj tabeli

|  |  |  |
| --- | --- | --- |
| POZICIJA | **30.06.2022.** | **30.06.2021.** |
| Akcijski kapital | 38.754.233 | 38.754.233 |
| Revalorizac.rezerve | 27.381.052 | 28.170.826 |
| Statutarne i dru.reze | 0 | 0 |
| Zadržana zarada | 260.023 | 260.108 |
| Gub.tekuće godine | 0 | 0 |
| Dobit tekuce god. | 940.011 | 804.309 |
| Gubitak iz ran.god. | -2.254.315 | -4.133.808 |
|  |  |  |
| Ukupno: | 65.081.004 | 63.855.668 |

Akcijski kapital u „Poštama RS“ čini:

- Državni kapital 65%

- Vaučer ponuda 20%

- Fond PIO 10%

- Fond restitucije 5%

Za obračunski period : 01.01.-30.06.2022.godine u bilansu uspjeha iskazana je dobit u iznosu od 940.011 KM, dok je u korist dobiti-zadržane zarade evidentirano 260.023 KM i to je ukidanje revalorizacionih rezervi za iznos obračunate uvećane amortizacije po osnovu izvršene procjene stalne imovine, te je iskazana neto dobit u obračunskom periodu u iznosu od 1.200.035 KM. Nepokriveni gubitak iz prethodnog perioda u poslovnim knjigama Preduzeća iskazan je u iznosu od 2.254.315 KM.

Po Završnom računu sa 31.12.2021.godine u poslovnim knjigama Preduzeća iskazana je dobit u bilansu stanja u iznosu od 1.359.302 KM, dok je nepokriveni gubitak iz prethodnog perioda iznosio 3.613.617 KM.

Skupština akcionara Preduzeća je dana 29.06.2022. godine pod brojem : 1.-731-3-4/22 donijela odluku o raspodjeli ostvarene dobiti iz 2021. godine. Odlukom je regulisano da se dobit u iznosu od 1.359.302 KM iskoristi za pokriće gubitka iz prethodnog perioda, te po evidentiranju ove odluke u poslovnim knjigama Preduzeća nepokriveni gubitak ostao je u iznosu od 2.254.315 KM.

Oblast za Računovodstvo i finansije je dana 30.06.2022. godine izvrilo knjiženje naloženog i to nalogom broj 01/2200001047.

***NOTA BR.6***

Dugoročna rezervisanja sa 30.06.2022. godine iznosila 964.811 KM i ista su se odnosila na rezervisanja po osnovu primanja zaposlenih u iznosu od 497.807 KM po MRS-19, rezervisanja za sudske sporove 18.912 KM , razgraničeni prihod po osnovu donacija 101.166 KM i ostaa dugoročna rezervisanja-objekti 346.926 KM, dok su dugoročna rezervisanja sa 30.06.2021. godine iznose 894.128 KM i ista se odnose na rezervisanja po osnovu primanja zaposlenih u iznosu od 444.767 KM po MRS-19 i odložene prihode u iznosu od 449.360 KM.

***NOTA BR.7***

Ukupne obaveze na dan 30.06.2022.godine i na dan 30.06.2021.godine, kao uporedni period su iznosile kako slijedi:

30.06.2022. 30.06.2021.

- obaveze za kredite 5.799.365 KM 6.549.039 KM

- obaveze prema dobavljačima 3.660.997 KM 5.515.358 KM

- primljeni avansi 200.538 KM 192.481 KM

- obaveze za zarade zaposlenih 3.614.067 KM 5.301.249 KM

- obaveze za PDV 39.146 KM 34.582 KM

-obave za ostale poreze,dop.i dr.dažbine 49.267 KM 58.292 KM

- pasivna vrem.razgraničenja 3.512.522 KM 3.332.818 KM

- ostale dugor.i krat.obaveze 23.232 KM 22.541 KM

**UKUPNO: 16.899.134 KM 21.006.360 KM**

Na poziciji obaveza za zarade zaposlenih sa 30.06.2022.godine je evidentiran su obaveze za bruto platu za jun 2022. godine umanjene za unaprijed plaćene poreze i doprinose za mjesec jun 2022. Godine prije 30.06.2022. godine.

***NOTA BR.8***

Pasivna vremenska razgraničenja sa 30.06.2022. iznose 3.512.522 KM. U skladu sa računovodstvenim politikama na kontu pasivnih vremenskih razgraničenja evidentirani su obračunati troškovi za 2021.godinu za koje još uvijek nisu stigle fakture u iznosu od 801.415 KM, pripadajući dio procjene međuoperaterskog i međunarodnog obračuna za prvo polugodište 2022.godine u iznosu od 648.555 KM, potraživanja za zakup u iznosu od 237 KM, razgraničeni prihodi po osnovu potraživanja od radnika u iznosu od 272 KM, potraživanja od bivših radnika u iznosu od 24.473 KM. Na pasivnim vremenskim razgraničenjima evidentiran je regres iz 2021. godine čija isplata se vrši tokom 2022. godine, kao i regres za prvi i drugi kvartal 2022. godine u iznosu od 2.037.570 KM.

Radi poređenja ističemo da su Pasivna vremenska razgraničenja sa 30.06.2021. iznose 3.332.818 KM. U skladu sa računovodstvenim politikama na kontu pasivnih vremenskih razgraničenja evidentirani su obračunati troškovi za 2020.godinu za koje još uvijek nisu stigle fakture u iznosu od 468.588 KM, pripadajući dio procjene međuoperaterskog i međunarodnog obračuna za prvo polugodište 2021.godine u iznosu od 672.148 KM, potraživanja za zakup u iznosu od 237 KM, razgraničeni prihodi po osnovu potraživanja od radnika u iznosu od 356 KM,potraživanja od komunalnih preduzeća u iznosu do 4.739 KM,potraživanja od radnika u iznosu od 185 KM i potraživanja po osnovu zapošljavanja radnika u iznosu od 66.000 KM. Na pasivnim vremenskim razgraničenjima evidentiran je regres iz 2020. godine čija isplata se vrši tokom 2021. godine, kao i regres za prvi kvartal 2021. godine u iznosu od 2.120.803 KM.

**SKRAĆENE ŠEME BILANSA USPJEHA**

***NOTA BR.9***

Ukupne prihode Preduzeća u posmatranom i uporednom periodu čine:

30.06.2022. 30.06.2021.

-prihodi od prodaje robe 117.889 KM 110.561 KM

- prihodi od prodaje učinaka-dom.tržište 34.105.772 KM 34.111.285 KM

- prihodi od prodaje usluga na ino tržištu 514.078 KM 478.035 KM

- ostali poslovni prihodi 1.566.508 KM 1.706.446 KM

- finansijski prihodi 105.488 KM 97.212 KM

- ostali prihodi 167.831 KM 347.643 KM

-prihodi od usklađi.vrij.imovine 0,00 KM 4.000 KM

- prihodi iz prethodne godine 36.817 KM 28.564 KM

**Ukupno: 36.614.382 KM 36.883.745 KM**

Posmatrajući iskazane prihode u periodu : 01.01.-30.06.2022. godine i stavljajući ih u odnos na isti obračunski period 2021.godine vidljivo je da su ostvareni prihodi manji za 269,363 KM, odnosno smanjeni su za 0,73 % .

***NOTA BR.10***

**S**trukturu finansijskih prihoda i ostalih nepomenutih poslovnih prihoda u posmatranom i uporednom periodu prethodne godine je sljedeća:

30.06.2022. 30.06.2021.

- prihodi od kamata 103.042 KM 96.251 KM

- pozitivne kursne razlike 1.875 KM 651 KM

- ostali finansijski prihodi 571 KM 310 KM

- dobici od prodaje OS,materijala i viškovi 6.368 KM 10.560 KM

- prihod od naplaćenih otpisanih potraživanja 85 KM 251.554 KM

- prihodi od ugovorene zaštite od rizika 0 KM 7.487 KM

- prihod od ukidanja dug. rezervisanja 161.379 KM 78.043 KM

**Ukupno: 273.320 KM 444.856 KM**

Prihodi po osnovu kamata za period: 01.01.-30.06.2022.godine su neznatno povećani u odnosu na prihode od kamata koji su iskazani za period : 01.01.-30.06.2021.godine iz razloga što se naplata naših potraživanja poboljšava, odnosno budžetski korisnici svoja potraživanja izmiruju mnogo ažurnije i manji su periodi prekoračenja valuta plaćanja.

Takođe prihodi od naplaćenih otpisanih potraživanja za period : 01.01.-30.06.2022. godine su manji u odnosu na ovu vrstu prihoda u uporednom periodu 2021. godine , a razlog povećanjaje je sporija naplata ovih potraživanja , odnosno sudski sporovi se vode duzi vremenski period.

***NOTA BR.11***

Struktura ukupnih rashoda u posmatranim i uporednim periodima je :

30.06.2022. 30.06.2021.

-poslovni rashodi 35.410.182 KM 35.724.957 KM

-finansijski rashodi 92.112 KM 95.654 KM

-ostali rashodi 51.830 KM 43.887 KM

-rashod od uskl. vrijednosti movine 0 KM 203.376 KM

-rashodi po osn. ispravke i greške iz ran. god. 120.247 KM 11.562 KM

**UKUPNO: 35.674.371KM 36.079.436 KM**

Iz prethodno navedenih pokazatelja vidljivo je da u strukturi ukupnih rashoda najveći iznos su poslovni rashodi, a u poslovnim rashodima najveći dio se odnosi na troškove zarada, naknada zarada i ostale lične rashode (25.331.021 KM).

***NOTA BR.12***

Troškovi bruto zarada i naknada u posmatranimi uporednim periodima obuhvataju:

30.06.2022. 30.06.2021.

-troškovi bruto zarada 15.507.913 KM 14.556.842 KM

-troškovi bruto naknada 4.202.781 KM 3.605.440 KM

-naknada članovima nad. odb. i revizije 35.982 KM 34.026 KM

-troškovi regresa za god.odmor 1.184.619 KM 1.187.748 KM

-pomoć zaposlenima u slučaju smrti 81.577 KM 85.948 KM

-troškovi službenog putovanja 17.650 KM 17.166 KM

-naknada za topli obrok 3.772.869 KM 3.733.754 KM

-troškovi prevoza radnika 284.759 KM 254.457 KM

-troškovi paušala za mopede 125.039 KM 69.242 KM

-ostali lični rashodi-ug.o dj. 0 KM 36.988 KM

-naknada predstavnicima sindikata 8.835 KM 9.164 KM

-troškovi za DPF 108.997 KM 96.763 KM

**UKUPNO: 25.331.021 KM 22.624.069 KM**

Vidljivo je da su rashodi po osnovu bruto zarada i naknada u periodu: 01.01.-30.06.2022. godine veći od ove vrste rashoda u istom periodu 2021.godine, a razlog povećanja je povećanje plata od 01.01.2022. godine (50 KM po radniku mjesečno u neto iznosu) i povećanje broja zaposlenih. .

***NOTA BR. 13***

Troškovi obračunate amortizacije u periodu 01.01-30.06.2022.godine iznose 1.686.688 KM, troškovi poreza i doprinosa koji se evidentiraju u sklopu troškova (Takse, porez na imovinu i sl) evidentirani u iznosu od 220.799 KM, dok su ovi troškovi sa 30.06.2021.godine iznosili amortizacija 1.615.317 KM, troškovi poreza i doprinosa koji se evidentiraju u sklopu troškova (Takse, porez na imovinu i sl) evidentirani su u iznosu od 299.828 KM.

Nematerijalni rashodi sa 30.06.2022.godine iznose 1.695.248 KM,a čine ih neproizvodne usluge, troškovi reprezentacije, troškovi osiguranja imovine i lica, troškovi platnog prometa, troškovi članarina i ostali nematerijalni troškovi, a u istom periodu 2021.godine ovi troškovi su iznosili 1.624.544 KM.

***NOTA BR.14***

Finansijski rashodi za period 01.01-30.06.2022. godine iznose 92.112 KM, a za period 01.01.-30.06.2021. godine iznosili su 95.654 KM i u sklopu istih se evidentiraju rashodi kamata po kreditima, rashodi zateznih i kaznenih kamata, negativne kursne razlike i ostali rashodi finansiranja.

***NOTA BR.15***

U sklopu ostalih rashoda, koji za period 01.01-30.06.2022.godine iznose 51.830 KM, iskazani su troškovi po osnovu ispravke vrijednosti i otpisa potraživanja ,troškovi sudskih i drugih sporova, manjkovi pošta i izgubljene pošiljke, rashodi po osnovu rashodovanja zaliha materijala i robe i ostali nepomenuti rashodi, dok su ovi rashodi u uprednom periodu 2021. godine iznosili 43.887 KM.

**BILANS TOKOVA GOTOVINE**

***NOTA BR.16***

Struktura priliva gotovine u periodu: 01.01-30.06. je sljedeća:

30.06.2022. 30.06.2021.

- priliv iz poslovne aktivnosti 41.064.772 KM 41.236.212 KM

- priliv od aktivnosti investiranja 20.950 KM 13.492 KM

- priliv iz aktivnosti finansiranja 24.676.182 KM 14.724.787 KM

**Ukupno: 65.761.904 KM 55.974.491 KM**

Posmatrajući gore iskazane pokazatelje vidljivo je da je prilov iz poslovnih aktivnosti u periodu: 01.01-30.06.2022.godine manji u odnosu na isti period 2021.godine iz razloga što su i prihodi i prilivi manji u ovom periodu 2022.godine u odnosu na isti period 2021.godine. Prilivi iz aktivnosti finansiranja su veći u periodu 1.1.-30.06.2022 .godine u odnosu na isti period 2021.godine iz razloga što je Preduzeće u periodu januar-juni 2022.godine koristilo u većem obimu overdraft kredite za izmirenje obaveza po osnovu ličnih primanja radnika i izmirenja obaveza prema dobavljačima.

***NOTA BR.17***

Struktura odliva gotovine u periodu: 01.01-30.06. je sljedeća:

30.06.2022. 30.06.2021.

-odliv po osnovu plaćanja dobavljač.u zemlji 7.889.511 KM 6.609.863 KM

-odliv po osnovu plaćanja dobavljač.u inos. 361.073 KM 2.915.381 KM

-odliv po osnovu plaćanja zaposlenim 27.873.099 KM 25.264.393 KM

-odliv po osnovu kamata 78.138 KM 88.961 KM

-ostali odlivi poslov.aktivnosti 5.213.514 KM 6.198.831 KM

-odlivi po osnovu nabavke osnov.sredstava 753.097 KM 1.063.093 KM

-odliv iz aktivnosti finansiranja 23.312.920 KM 15.042.872 KM

**Ukupno: 65.481.352 KM 56.183.394 KM**

***NOTA BR.18***

**POTENCIJALNA SREDSTVA I OBAVEZE**

Na dan 30.06.2022. godine Društvo se pojavljuje kao tužilac u mnogobrojnim sudskim sporovima, a takođe pojavljuje se i kao tužena strana u raznim sporovima.

Sa 30.06.2022. godine u Poštama Srpske se vodi 445 sudskih sporova u kojima se Pošte pojavljuju kao tužilac i to ukupne vrijednosti od 2.709.794 KM (bez kamata) i 23 sudska spora u kojima su Pošte Srpske tužena strana u ukupnoj vrijednosti od 408.716 KM (bez kamate). Analitičke evidencije o sudskim sporovima koji se vode protiv Preduzeća i onih koje Preduzeće vodi protiv trećih strana se vode u Oblasti za pravne, opšte i poslove ljudskih resursa Preduzeća.

Načelom stalnosti poslovanja (MRS 1 Paragraf 25 i 26) je definisano da pri „pripremi finansijskih izvještaja, rukovodstvo procjenjuje sposobnost entiteta da nastavi da trajno posluje u smislu stalnosti poslovanja.“ Period koji se analizira je neograničen, ali u procjeni stalnosti poslovanja rukovodstvo uzima sve dostupne informacije o budućnosti za najmanje dvanaest mjeseci od kraja izvještajnog perioda, to znači za narednu poslovnu godinu. Pošte Srpske su sačinile i usvojile planove rada za naredne tri godine, što je dokaz namjere i plana Uprave Preduzeća da će poslovanje biti nastavljeno u naredne tri godine.

Treba imati u vidu činjenicu da su Pošte Srpske Preduzeće od strateškog interesa za Republiku Srpsku.

***NOTA BR.19***

**VANBILANSNA EVIDENCIJA**

Pozicije vanbilansne aktive i pasive na dan 30.06.2022.godine iznose 27.519.329 KM i u okviru njih obuhvataju se evidencije zaliha poštanskih maraka i filatelije, kartica dopune Mobis-a, robe koja je predmet posredovanja, lutrije i telekard kartica u depou, transakcioni računi preko kojih Pošte vrše usluge za druga pravna lica, primljene i izdate garancije i mjenice, konta za praćenje štampe obrazaca u dokument centru i slično.

Banja Luka,30.06.2022.godine

NOTE SAČINILA

Nevenka Pavlović ,dipl.ecc